text: Video: Serie af påsatte brande i kolonihavehuse 
  19 juni 2014 kl. 04.29
  Der er sat ild til flere kolonihavehuse og forsøgt indbrud i en stribe kolonihavehuse i haveforeningen på Fuglsangvej i Fredericia natten til torsdag. Sådan lyder den foreløbige melding fra vagtchefen hos Sydøstjyllands Politi her til morgen.
  - Vi er ikke færdige med at opgøre skaderne endnu. Vi fik anmeldelsen om brandene kl. 04,30. Det viste sig, at flere huse var i brand og der har været indbrud i dem og flere andre, siger vagtchef Jesper Duus til TV SYD.
  Politiet mistænker to unge mænd for at stå bag brande og indbrud. De blev kort tid efter set sætte ild til en gammel knallert på Søndermarksvej, der ligger i nærheden af havekolonien på Fuglsangvej i Fredericia. De to mistænkte er endnu ikke pågrebet.
  
  Se billeder fra brandstedet og hør haveformand Kurt Christensen fortælle om branden:
  Varighed: 55 sekunder
  